Z-tähe kujuliselt volditud Georgi lint
**Rašismiks** ehk **rušismiks** (inglise keeles *Rashism* või *Ruscism*, sulandsõna sõnaühendist *Russian fascism* 'vene fašism'; vene keeles *рашизм*) nimetatakse ideoloogiat, millega õigustatakse terrorismi, inimsusvastaseid kuritegusid, totaalseid hävitussõdu ja totalitaarseid režiime iseloomustanud vägivalla ülistamist ning tänapäevast Venemaa sõjalist agressiooni Ukraina ja teiste riikide vastu. 

Rašism on sõimusõna, mis viitab Venemaa riigi- ja ühiskonnakorraldusele (juhikultus, totalitarism, agressiivne poliitika, riigi kontrollitud majandus, poliitilised mõrvad). Sotsioloogias nimetatakse sellist ühiskonda postimperiaalseks autoritaarseks riigiks ja ka maffiariigiks. 

Vladimir Putini võimuletuleku järel rajati Venemaal usuline juhikultus (isikukultus). Venemaal kehtiva hirmuvalitsemise vormi kohta on mitmeid nimetusi (nt fašism, putinism, rašism). Putini 1945. aasta võidu ülistus või kultus (väljendub Nõukogude Liidu hümni viisi taaskasutamises, paraadides, noorte sõjaväelaagrites, laste sõjaväeriietuses, riikliku kultuuritööstuse filmides, stalinismi rehabiliteerimises ja erinevuste vastases sõimus) vastab fašismi sõnastusele.

Ajalugu
-------

### 2022. aasta Venemaa sissetung Ukrainasse

 *Pikemalt artiklis Venemaa sissetung Ukrainasse*
Rašismivastane loosung Ukraina toetuseks korraldatud meeleavaldusel Londonis Trafalgari väljakul

Venemaa sissetungiga Ukrainasse 2022. aastal olid terminid **rašism** (inglise keeles *Rashizm*) ja **rašist** (inglise keeles *Rashist*) levinud nii Ukraina sõjalise ja poliitilise eliidi kui ka ajakirjanike, suunamudijate, blogijate ja teiste seas. Näiteks Ukraina Rahvusliku Julgeoleku ja Kaitse Nõukogu sekretär Oleksi Danilov propageerib aktiivselt selle sõna kasutamist Vladimir Putini fašismi tähenduses, kirjeldamaks Venemaa agressiooni Ukraina vastu. Samuti nentis ta, et rašism on palju hullem kui fašism.

> „Täna kutsun kõiki ajakirjanikke üles kasutama sõna "rašism", sest see on uus nähtus maailma ajaloos, mille härra Putin on oma riigiga teinud – tänapäeva rašistid, kes ei erine palju fašistidest. Selgitan, miks: kuna enne polnud sellist võimalust linnade hävitamiseks nii paljude õhupommide, sellise varustusega, polnud sellist jõudu. Nüüd on täiesti teised võimed ja nad kasutavad neid ebainimlikult."
> 
> 
>  – Oleksi Danilov
> 
> 

Paraad Natsi-Saksamaal 1933. aastal ja flashmob Putini Venemaal 2024. aastal  
23. aprillil 2022 teatas Ukraina president Volodõmõr Zelenskõi, et ajalooraamatutesse tuleb uus mõiste nimetusega "rašism": 

> „See riik saab meie ajalooõpikutesse sõna, mida keegi pole välja mõelnud ja mida kõik nii Ukrainas kui ka Euroopas kordavad – "rašism". See ei ole lihtsalt juhuslik, et kõik ütlevad, et see on rašism. Sõna on uus, aga teod on samad, mis 80 aastat tagasi Euroopas. Sest kogu selle 80 aasta jooksul, kui analüüsida meie kontinenti, pole sellist barbaarsust olnud. Nii et rašism on mõiste, mis läheb ajalooraamatutesse, see on Vikipeedias, seda [uuritakse] tundides. Ja väikesed lapsed üle maailma tõusevad püsti ja vastavad oma õpetajatele, kui need küsivad, millal sai alguse rašism, mis maal ja kes võitis vabadusvõitluse selle kohutava kontseptsiooni vastu."
> 
> 
>

Vaata ka
--------

* Fašism Venemaal
* Putinism
* Šovinism
* Suurvene šovinism

Viited
------

1. ↑  Marayev, Vladlen; Guz, Julia (30. märts 2022). "Rashism or why russians are the new Nazi". *VoxUkraine* (Ameerika inglise). Kyiv, Ukraine. Originaali arhiivikoopia seisuga 21. aprill 2022. Vaadatud 12. aprillil 2022.
2. ↑  Варницький [Varnitsky], Віктор [Victor] (23. märts 2022). «Звичайний рашизм»: Путін відверто і послідовно наслідує Гітлера ["Ordinary russicism": Putin openly and consistently imitates Hitler]. Політика (Politics). *Vabadusraadio* (ukraina). Originaali arhiivikoopia seisuga 25. aprill 2022. Vaadatud 12. aprillil 2022.
3. ↑  Что такое буква Z: "новая свастика" или кремлевский флешмоб?
4. ↑  НА СЪЕЗДЕ ПАРТИИ УЧАСТНИКИ ПАРАДА ГИТЛЕРЮГЕНДА ВЫСТРАИВАЮТСЯ В ФОРМЕ СВАСТИКИ В ЧЕСТЬ НЕИЗВЕСТНОГО СОЛДАТА.

Välislingid
-----------

* Timothy Snyder: "We Should Say It. Russia Is Fascist." The New York Times, 19. mai 2022
* Aimar Ventsel: sõjaaja sõna "rašism" ERR 29.07.2022